stanford-oval/wikipedia huggingface dataset:
Koi No Yokan
Kappaleet

Kaikki sanat Chino Moreno, kaikki sävellykset Deftones.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Swerve City | 2.44 |  |  |  |  |  |  |  |
| 2. | Romantic Dreams | 4.38 |  |  |  |  |  |  |  |
| 3. | Leathers | 4.08 |  |  |  |  |  |  |  |
| 4. | Poltergeist | 3.31 |  |  |  |  |  |  |  |
| 5. | Entombed | 4.59 |  |  |  |  |  |  |  |
| 6. | Graphic Nature | 4.31 |  |  |  |  |  |  |  |
| 7. | Tempest | 6.05 |  |  |  |  |  |  |  |
| 8. | Gauze | 4.41 |  |  |  |  |  |  |  |
| 9. | Rosemary | 6.53 |  |  |  |  |  |  |  |
| 10. | Goon Squad | 5.40 |  |  |  |  |  |  |  |
| 11. | What Happened to You? | 3.53 |  |  |  |  |  |  |  |
|  |  | 51.50 |  |  |  |  |  |  |  |
Tekijät

Koi No Yokan album personnel adapted from the CD liner notes.
Abe Cunningham − rummut
Stephen Carpenter − kitara
Frank Delgado − kosketinsoitin, samplet
Chino Moreno − laulu, kitara
Sergio Vega − basso
Nick Raskulinecz − tuottaja
Matt Hyde − tuottaja, äänittäjä
Steve Olmon − äänittäjä
Rich Costey − miksaaja
Eric Isip − miksaaja
Ted Jensen − masteroija
Chris Kasych − Pro Tools
Frank Maddocks − kansitaide, design
Futura − valokuvaus
13th Witness − valokuva (yhtye)
Tekijät > Arvostelut

Allmusic (Gregory Heaney):
Imperiumi: 9/10
Inferno:
Kerrang! 7.11.2012:
Listasijoitukset

| Lista (2012) | Korkein sijoitus |
| --- | --- |
Kanada: 13
Unkari: 40
Iso-Britannia: 30
U.S. Billboard 200: 11
U.S. Rock Albums: 5
U.S. Alternative Albums: 5
U.S. Hard Rock Albums: 2
Saksa: 17
Aiheesta muualla

Koi No Yokan Discogsissa. (englanniksi)
Lauluja rakastamisen vaikeudesta (Kauko Röyhkä)

| Lauluja rakastamisen vaikeudesta Kauko Röyhkä |
| --- | --- | --- |

Kokoelmalevyn tiedot
 Julkaistu: 1989
 Tyylilaji: Poprock
 Kesto: 46.50
 Levy-yhtiö: Megamania
Kauko Röyhkän muut julkaisut
| Mutta, mutta 1989 | Lauluja rakastamisen vaikeudesta 1989 | Joko-tai 1990 |
Lauluja rakastamisen vaikeudesta on suomalaisen muusikon Kauko Röyhkän neljäs kokoelmalevy. Se julkaistiin vuonna 1989. Kokoelma sisältää Röyhkän kappaleita vuosilta 1980–1988. Levy kuuluu Megamania-yhtiön julkaisemaan teemalliseen sarjaan kokoelmia eri artisteilta, joilla kaikilla on sama nimi.
Kappaleet > A-puoli

Pikku enkeli – 3.49
Laulujen nainen – 3.50
Me – 4.01
Tuntemattomalle – 5.10
Voi ei – 2.58
Matkustaa – 3.27
Kappaleet > B-puoli

Lauralle – 4.01
Kauas pois – 3.05
Kolme asetelmaa – 3.13
Dora – 3.45
Yksin – 3.31
Mielummin vanha kuin aikuinen – 6.12
Tekijät

Kansi: Jussi Aho / Kuva: Jorma Mylly
Linkkifarmi

Havainnollistava kuva linkkifarmista.
Linkkifarmi tarkoittaa toisiinsa linkittyvien verkkosivustojen joukkoja, jotka pyrkivät hakukoneoptimointiin. Taustalla on ajatus lisätä hyperlinkkejä omalle sivustolle, koska hakukoneet voivat nostaa sijoitusta tuloksissa riippuen sivustolle linkittyvien toisten sivustojen laadusta ja määrästä. Hakukoneet kohtelevat linkkifarmeja roskapostin kaltaisena ja pyrkivät käyttämään keinoja farmiin osallistuvien sivustojen poistamiseen. Linkkifarmit ovat erityisen suosittuja sivustoilla, jotka toimivat uhkapelaamisen, lainojen tai aikuisviihteen parissa.
Kurvilanlampi (Mikkeli)

| Kurvilanlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°29′01″N, 27°06′44″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskujoki:  Salakkajoki Ala-Kuomioon 
Järvinumero:  14.977.1.009
Mittaustietoja
Pinnankorkeus:  90,7 m  
Pituus:  300 m  
Leveys:  140 m  
Rantaviiva:  0,751 km  
Pinta-ala:  1,566 ha  
Saaria:  ei saaria 
 fiKurvilanlampi 
Kurvilanlampi  on Etelä-Savossa Mikkelissä  Sydänmaan lähellä sijaitseva lampi.
Maantietoa

Lampi on 300 metriä pitkä, 140 metriä leveä, ja sen pinta-ala on 1,6 hehtaaria. Lammella ei ole kartan mukaan saaria.  Sen rantaviivan pituus on 750 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Ala-Kuomion valuma-alueeseen (14.977) se kuuluu. Lammen vedenpinnan korkeus on 90,7 metriä mpy.
Leikillinen oppimisympäristö

Leikillinen oppimisympäristö (engl. PLE, Playful Learning Environment) on oppimisympäristö, jossa yhdistyvät oppimisen leikillisyys, teknologia ja pedagogiikka, joka tukee aktiivista ja yhteisöllistä tiedonrakentamista.
Leikillisessä oppimisympäristössä oppiminen nähdään kokonaisvaltaisena prosessina. Päämääränä on oppiainerajat ylittävä oppimiskokemus, jonka aikana perinteisestä luokkahuonetyöskentelystä poiketen voidaan opiskella esimerkiksi pelisisältöjä rakentamalla tai pelaamalla erilaisissa peilillisissä ympäristöissä. Tällainen oppimisprosessi voi tukea oppisisältöjen opiskelun lisäksi mm. ongelmanratkaisutaitoja ja mediataitoja. Oppimisessa korostuu pelkän tiedon vastaanottamisen sijaan toiminnallisuus ja osallistuminen tiedon tuottamisen prosesseihin. Opettajan rooli on tiedollisen auktoriteetin sijaan olla enemmänkin ohjaaja, joka tukee oppijaa oppimis- ja opiskeluprosessin eri vaiheissa.
Aiheesta muualla

InnoSchool
Interaktiivinen SmartUs -leikkikenttä (Arkistoitu – Internet Archive)
Lance Bade

| Mitalit> Maa:   Yhdysvallat.Miesten ammunta. Olympialaiset  | Mitalit> Maa:   Yhdysvallat.Miesten ammunta. Olympialaiset  | Mitalit> Maa:   Yhdysvallat.Miesten ammunta. Olympialaiset  | Maa:   Yhdysvallat> Miesten ammunta. |
| --- | --- | --- | --- |
|  Pronssia | Atlanta 1996 | Trap |  |
| MM-kilpailut  | MM-kilpailut  | MM-kilpailut  |  |
|  Hopeaa | Barcelona 1993 | Kaksoistrap, joukkue |  |
|  Hopeaa | Barcelona 1998 | Trap |  |
|  Hopeaa | Barcelona 1998 | Trap, joukkue |  |
|  Hopeaa | Kairo 2001 | Trap, joukkue |  |
|  Pronssia | Fagnano 1994 | Trap |  |
|  Pronssia | Nikosia 1995 | Trap, joukkue |  |
|  Pronssia | Nikosia 1995 | Kaksoistrap, joukkue |  |
|  Pronssia | Lima 1997 | Kaksoistrap, joukkue |  |
|  Pronssia | Tampere 1999 | Trap, joukkue |  |
|  Pronssia | Zagreb 2006 | Trap, joukkue |  |
Poikien ammunta
| MM-kilpailut  | MM-kilpailut  | MM-kilpailut  |  |
|  Kultaa | Perth 1991 | Trap, joukkue |  |
|  Kultaa | Perth 1991 | Kaksoistrap, joukkue |  |
|  Hopeaa | Perth 1991 | Trap |  |
Lance Bade (s. 6. helmikuuta 1971 Vancouver) on yhdysvaltalainen haulikkoampuja.
Lance Bade on saavuttanut useita mitaleita MM-kilpailuissa ja olympialaisissa.
Kirkkaimpia näistä mitaleista ovat Atlantan 1996 olympiapronssia trapissa, hopea MM-kilpailuissa trapissa Barcelonassa 1998 ja nuorten joukkuemaailmanmestaruudet Perthissä 1991 trapissa, sekä kaksoistrapissa.
Loppukäyttäjä

Loppukäyttäjä on yleisimmin henkilö joka loppukädessä käyttää tuotetta tai palvelua. Käsitettä tarvitaan tarkentamaan yleisluontoisia sanoja kuten käyttäjä, kuluttaja ja asiakas. Esimerkkinä voidaan mainita lemmikkieläinkaupasta hamsterilleen auringonkukansiemeniä ostava ihminen. Hamsterin omistaja on asiakas ja kuluttaja, hamsteri on loppukäyttäjä. Kauppias on sekä jälleenmyyjä että asiakas (maahantuojan tai siementen viljelijän).
Loppukäyttäjä-sanan kohde riippuu myös asiayhteydestä, esimerkiksi sopimustekniikassa loppukäyttäjällä tarkoitetaan ihmistä tai yhteisöä joka ei ole jälleenmyyjä. Tietokoneiden ohjelmoinnissa ja käyttöliittymissä sanaa käytetään paljon, mutta ohjelman ominaisuudet suunnitellaan kuitenkin asiakkaan eikä välttämättä loppukäyttäjän tarpeiden perusteella. Esimerkiksi taulukkolaskentaohjelma suunnitellaan loppukäyttäjän näkökulmasta ja verkkokaupan käyttöliittymä taas maksimoimaan myyntiä jopa loppukäyttäjän käytön helppouden kustannuksella.
Tietotekniikassa käsitteeseen törmää usein omisteisen ohjelmiston tietokoneohjelman asennuksen yhteydessä. Painettaessa hyväksy-painiketta/rastia viitataan ohjelman valmistajan ja loppukäyttäjän väliseen sopimukseen (EULA, End User Licence Agreement) jossa maahantuoja ja jälleenmyyjä eivät ole osallisina.
Lammaistenlahti

Lammaistenlahtea Harjavallan voimalaitokselta kuvattuna.
Lammaistenlahti on Harjavallan ja Nakkilan rajalla sijaitseva Kokemäenjoen osa, jossa sijaitsee muun muassa Harjavallan vesivoimalaitos. Alueen kylät Lammainen, Torttila ja Pirilä muodostavat niin sanotun Lammaistenlahden kulttuurimaiseman, joka on yksi Museoviraston luokittelemista valtakunnallisesti merkittävistä rakennetuista kulttuuriympäristöistä. Lammaistenlahti myös suosittu virkistyskalastusalue, ja joen pohjoisrannalla kulkee vuonna 1983 perustettu Paratiisin luontopolku.
Lammaistenlahden kulttuurimaisema

Lammaistenlahden kulttuurimaisema muodostuu Harjavallan voimalaitoksen lisäksi Kokemäenjoen pohjoisrannalla sijaitsevan Pirilän kylän vanhasta asutuksesta, eteläpuolella sijaitsevien Torttilan ja Lammaisten kylien talonpoikaistaloista sekä niiden kautta kulkevasta historiallisesta Huovintiestä. Alue oli jo keskiajalla merkittävä markkinapaikka, ja se oli myös tärkeä lohen ja siian kalastuspaikka aina 1930-luvulle voimalaitoksen rakentamiseen saakka. Lisäksi Lammaistenlahden pohjoisrannalla sijaitsee 1920-luvulla valmistunut Satalinnan sairaala.
Lammainen

Empowerin konttorirakennus Lammaisissa.
Lammainen (ruots. Lammais) on Nakkilassa sijaitseva kylä, joka on yhdystie 2453:n varrella noin kuusi kilometriä kunnan keskustaajaman kaakkoispuolella. Se sijaitsee Kokemäenjoen etelärannalla aivan Nakkilan ja Harjavallan rajalla. Idässä kylä rajoittuu Harjavallan Torttilan kaupunginosaan. Lammaisissa toimii vuonna 1938 valmistunut Harjavallan vesivoimalaitos. Sen pato on suurimmaksi osaksi Harjavallan puolella, mutta varsinainen voimalaitosrakennus sijaitsee Lammaisissa. Lisäksi alueella on Empowerin ja Pohjolan Voiman toimitiloja.
Lammainen, Torttila ja Kokemäenjoen pohjoispuolella sijaitseva Harjavallan Pirilän kaupunginosa muodostavat Lammaistenlahden kulttuurimaiseman, joka on yksi Museoviraston luokittelemista valtakunnallisesti merkittävistä rakennetuista kulttuuriympäristöistä.
Historia

Lammaisissa on alueelta tehtyjen löytöjen perusteella ollut asutusta jo kivi- ja pronssikausilla, mutta nykyinen kylä alkoi syntymään ilmeisesti vasta vuoden 1347 jälkeen, jolloin kuningas Maunu Eerikinpoika lahjoitti Lammaistenkosken ja Lammaistenlahden Turun piispa Hemmingille. Lammaistenkoski oli keskiajalla merkittävä kalastuspaikka, jossa paikallisten talonpoikien lisäksi myös Turun piispa piti tokeitaan. Koska Lammainen ja Torttila ovat niin sanottuja ruotsalaisen oikeuden kyliä, ne ovat nuorempia kuin joen pohjoispuolella sijaitsevat Pirilä ja Pirkkala. 1400-luvun asiakirjoissa kylän nimi esiintyy muodossa ”Lamandzvigh”, jonka arvellaan tulevan ruotsin laamannia tarkoittavasta sanasta ”lagman”. Seutu kuului alun perin Kokemäen pitäjään, ja viimeistään 1300-luvun alusta lähtien Ulvilaan, kunnes Nakkilan kunta perustettiin vuonna 1860. Lammaisten talot sijaitsivat aluksi aivan Kokemäenjoen partaalla, mutta osan sorruttua jokeen 1720-luvulla niitä siirrettiin kauemmas nykyisille paikoilleen.
1940-luvulla Harjavaltaan perustetun Outokummun kuparisulaton työntekijöiden asuinalueita suunniteltiin arkkitehti Alvar Aallon laatimassa Kokemäenjoenlaakson aluesuunnitelmassa Torttilan lisäksi myös Lammaisiin, mutta suunnitelmaa ei milloinkaan toteutettu.
Kurk Lee

| Kurk Lee> Henkilötiedot |
| --- | --- |
Koko nimi:  Marvin Kurk Lee
Syntynyt: 3. kesäkuuta 1967 (ikä 57) Baltimore, Maryland, Yhdysvallat
Kansalaisuus:   Yhdysvallat
Koripalloilija
Pelipaikka:  Pelintekijä
Pituus:  190 cm
Paino:  86 kg
NBA-varaus:  ei varattu 1990
Pelaajaura
Yliopistojoukkueet
1985–1987 1988–1990:  Western Kentucky University Towson University
Seurajoukkueet
1990–1991 1991 1991–1993 1993 1993 1993–1994 1995–1999 1999 1999–2000 2000–2001 2001–2002 2002:  New Jersey Nets Sioux Falls Skyforce Oklahoma City Cavalry Rochester Renegade Westchester Stallions Fargo-Moorhead Fever Torpan Pojat IA Akraness Baltimore Bayrunners Richmond Rhythm BC Hotronic Vantaan Pussihukat
Marvin Kurk Lee (s. 3. kesäkuuta 1967 Baltimore, Maryland) on yhdysvaltalainen kilpauransa päättänyt koripalloilija. Lee pelasi yliopistovuosiensa jälkeen yhden kauden NBA:ssa ja tämän jälkeen Yhdysvaltain piensarjoissa sekä Pohjois-Euroopan sarjoissa. Hän menestyi etenkin Suomessa ja voitti Torpan Pojissa kolme Suomen mestaruutta ja kaksi Suomen cup-mestaruutta. Vuonna 1997 Lee nimettiin SM-sarjan vuoden ulkomaalaisvahvistukseksi.
Pelaajaura

Lee pelasi yliopistokoripalloa Western Kentucky Universityssä vuodet 1985–1987 ja Towson Universityssä vuodet 1988–1990. Leetä ei varattu NBA:han vuoden 1990 varaustilaisuudessa, mutta hän teki pelaajasopimuksen New Jersey Netsin kanssa ja pelasi joukkueessa kauden 1990–1991 1,4 pisteen ottelukeskiarvolla.
NBA-kautensa jälkeen Lee pelasi Yhdysvaltain piensarjoissa ja Euroopassa Suomessa, Virossa ja Islannissa. Suomessa hän edusti pääsarjassa Torpan Poikia 1995–1999 ja Pussihukkia 2001–2002. Lee sijoittui Suomessa usein heittotarkkuus-, korisyöttö- ja pallonriistotilastojen kärkisijoille, ja hänet nimettiin vuonna 1997 historian ensimmäiseksi SM-sarjan vuoden ulkomaalaisvahvistukseksi. Lee pelasi ToPossa sen menestysvuosina voittaen Suomen mestaruuden vuosina 1996, 1997 ja 1998 sekä Suomen cup-mestaruuden vuosina 1996 ja 1997. Hän pelasi ToPossa myös kolme kautta EuroCupia/Saporta Cupia. Lee päätti pelaajauransa vuonna 2002.
Saavutuksia > Henkilökohtaiset saavutukset

Korisliigan vuoden ulkomaalaisvahvistus 1997
Miesten SM-Koriksen runkosarjan tarkin kolmen pisteen heittäjä kaudella 2001–2002
Saavutuksia > Joukkuesaavutukset

Suomen mestaruus 1996, 1997 ja 1998
Suomen cup-mestaruus 1996 ja 1997
Lancasterin piirikunta (Etelä-Carolina)

Lancasterin piirikunta (engl. Lancaster County) on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 98 012 vuonna 2019. Piirikunnan hallintokeskus on Lancasterin kaupunki. Piirikunta perustettiin vuonna 1785.
Aiheesta muualla

Kuvia tai muita tiedostoja aiheesta Lancasterin piirikunta (Etelä-Carolina) Wikimedia Commonsissa
Lamjungin piirikunta

| Lamjungin piirikunta लमजुङ, Lamjuṅ |
| --- | --- |

 Lamjungin piirikunnan sijainti Nepalissa.
 Koordinaatit: 28.231°N, 84.378°E 
Valtio:     Nepal
Nepalin kehitysalueet:  Läntinen kehitysalue
Nepalin vyöhykkeet:  Gandaki
Hallinto:  
 – hallinnollinen keskus:  Besisahar (26 640 as., 2011)
Pinta-ala  ():  1 692 km²
Väkiluku (2011)  ():  167 724
 – väestötiheys:  99 as./km²
HDI (2011):  0,507
Lyhenteet:  
 – ISO 3166:  NP-GA
 
ddclamjung.gov.np
 Lamjungin piirikunnan kartta. 
Lamjungin piirikunta (nepaliksi लमजुङ, Lamjuṅ) on yksi Nepalin 75 piirikunnasta. Se sijaitsee Nepalin Läntisen kehitysalueen Gandakin vyöhykkeellä.
Idässä piirikunnan naapurina on Gorkhan, etelässä Tanahun, lännessä Kaskin ja pohjoisessa Manangin piirikunta.
Lamjungin piirikunnassa asui vuonna 2011 yhteensä 167 724 ihmistä. Piirikunnan pinta-ala on 1 692 neliökilometriä ja väestötiheys 99 as./km2. Hallinnollinen keskus on Besisaharin kaupunki (Besishahar, 26 640 as., 2011).
Hallinnollis-ekologisesti piirikunta ryhmitellään osaksi Nepalin Läntistä kumpuvyöhykkettä. Tarkemmasta jaottelussa piirikunnasta 18,5 % voidaan luokitella ylempään trooppiseen, 34,0 % subtrooppiseen, 20,3 % lauhkeaan,  % 14,1subalpiiniseen, 8,0 % alpiiniseen ja 1,3 % Trans-Himalajan kasvillisuusvyöhykkeeseen sekä 3,6 % ylempään vuoristovyöhykkeeseen (nival zone) kuuluvaksi.
Nepalin vuoden 2015 maanjäristyksen järistyskeskus sijaitsi lähellä Lamjungin piirikuntaa. Piirikunta kärsi suuria tuhoja tämän seurauksena.
Aiheesta muualla

Kuvia tai muita tiedostoja aiheesta Lamjungin piirikunta Wikimedia Commonsissa
Laura Leroux-Revault

Laura Leroux-Revault: Kehrääjä.
Maria Laura Desiderata Le Roux (1872 – 1936) oli ranskalainen taidemaalari. Hänen isänsä oli taidemaalari Louis Hector Leroux, joka antoi tyttärelleen tämän taiteellisen alkuopetuksen. Leroux-Ravaultin töitä oli näytteillä Salon des Artistes Français’ssa vuosina 1892– 1895.
Isän ja perheystävän, Jean-Jaques Hennerin, antaman alkuopetuksen jälkeen Leroux pääsi opiskelemaan Académie Julianiin, joka yksityisenä oppilaitoksena otti myös naisia opiskelijoiksi.
Leroux avioitui vuonna 1898 teollisuusyrittäjä Louis Revault’n kanssa. Tämän jälkeen hän otti käyttöön nimen Leroux-Revault. Miehestä tuli myöhemmin Pariisin alueen kansanedustaja.
Uransa varrella Leroux-Revault maalasi useita muotokuvia. Hänen teoksensa palkittiin vuonna 1893 Marie Bashkirtseff -palkinnolla ja kolmannen luokan mitalilla vuonna 1896.
Leroux-Revault’n teoksia on Nancyn ja Verdunin museoissa. Hänen teoksensa Fille de Roy varastettiin vuonna 1985 Bar-le-Ducin museosta. Ei ole tiedossa, mitä teokselle on sen jälkeen tapahtunut.
Aiheesta muualla

Laura Leroux-Revault Woutervanheiningen.com
Lancaster (Englanti)

| Lancaster Lancaster |
| --- | --- |
 Lunejoki ja Lancasterin kaupunki.
 Lancasterin hallintopiirin sijainti Englannissa ja Lancashiressä.
 fiLancaster 
 54°02′56″N, 2°48′04″W 
Valtio:  Yhdistynyt kuningaskunta
Osa:  Englanti
Hallintoalue:  Luoteis-Englanti
Kreivikunta:  Lancashire
Hallinnon tyyppi:  Kaupunkipiiri
Maantiede
Kokonaispinta-ala:  10 km²
Metropolialue:  87 km²
Korkeus merenpinnasta:  9  m
Väestö
Väkiluku (2018):  51 000
Väestötiheys:  5 109 as./km²
Metropolialue:  131 000
Metropolialueen väestötiheys:  1 507 as./km²
 www.lancaster.gov.uk 
Lancaster on noin 51 000 asukkaan katedraalikaupunki (city) ja 144 000 asukkaan hallintopiiri Lancashiren kreivikunnassa Luoteis-Englannissa. Se sijaitsee Lunejoen estuaarin alkupäässä, noin 11 kilometrin päässä Irlanninmerestä, ja muodostaa naapurikaupunkinsa Morecamben kanssa yhtenäisen kaupunkialueen, jossa elää noin 131 000 ihmistä. Hallintopiiriin kuuluu laajalti maaseutua ja 39 kuntaa; Lancasterin kaupungilla ei ole kuitenkaan omaa kunnanvaltuustoa (unparished area), vaan sen hallinnosta vastaa piirivaltuusto.
Lancasterissa on ollut tuomioistuin jo keskiajalla, ja siellä hirtettiin historiallisina aikoina enemmän ihmisiä kuin missään muussa Englannin kaupungissa (Lontoota lukuun ottamatta). Kaupunkikuvaa leimaavat yrjönaikaiset talot. Kaupungissa on 1964 perustettu yliopisto.
Lancasterin työpaikat ovat lähinnä palvelusektorilla. Jonkin verran kemianteollisuutta on ollut, ja it-yhtiöt ovat investoineet kaupunkiin.[lähde? ]
Toisen maailmansodan tunnettu pommikone Avro Lancaster sai nimensä kaupungin mukaan.
Aiheesta muualla

Kuvia tai muita tiedostoja aiheesta Lancaster (Englanti) Wikimedia Commonsissa
Lavincourt

| Lavincourt |
| --- | --- |
 Kunnantalo
 vaakuna
 Lavincourt
 Koordinaatit: 48°39′45″N, 5°09′09″E 
Valtio:  Ranska
Alue:  Grand Est
Departementti:  Meuse
Arrondissementti:  Bar-le-Duc
Pinta-ala:  
 – Kokonaispinta-ala:  4,70 km²
Väkiluku (2017):  70
Aikavyöhyke:  UTC+1
Postinumero:  55170
Suuntanumero(t):  55284
Infobox OKVirheellinen NIMI-arvo: 
Lavincourt on kunta Koillis-Ranskassa Meusen departementissa Grand Estin alueella. Kunnassa asui 70 asukasta vuonna 2017 ja sen pinta-ala on 4,70 neliökilometriä.
Lavincourtin väkiluku on pienentynyt yhdellä asukkaalla vuodesta 2007, jolloin kunnassa asui 71 asukasta. Vuonna 2012 kunnan väkiluku oli sama kuin vuoden 2007 väestönlaskennassa.
Kuvia

Katukuvaa
Kirkko
Jokimaisemaa
Aiheesta muualla

Kuvia tai muita tiedostoja aiheesta Lavincourt Wikimedia Commonsissa
Liettuan jääkiekkoliiga

| Liettuan jääkiekkoliiga |
| --- | --- |
Laji:  jääkiekko
Maa(t):   Liettua
Perustettu:  1991
Joukkueita:  5
Hallitseva mestari:  Kaunas Hockey
Eniten mestaruuksia:  SC Energija (21)
Sivusto:  www.hockey.lt
Liettuan jääkiekkoliiga on Liettuan korkein sarjataso jääkiekossa. Kaudella 2014–2015 sarjassa pelasi seitsemän joukkuetta, joista yksi tuli Venäjän puolelta Kaliningradin alueelta. Kaudella 2018–2019 sarjassa pelasi enää neljä joukkuetta.
Joukkueet 2021–2022

SC Energija
LTeam Select
Hockey Punks Vilnius
Kaunas City
BA-Klaipeda
Mestarit

1992 : SC Energija
1993 : SC Energija
1994 : SC Energija
1995 : SC Energija
1996 : SC Energija
1997 : SC Energija
1998 : SC Energija
1999 : SC Energija
2000 : Viltis Elektrėnai
2001 : SC Energija
2002 : Garsų Pasaulis Vilnius
2003 : SC Energija
2004 : SC Energija
2005 : SC Energija
2006 : SC Energija
2007 : SC Energija
2008 : SC Energija
2009 : SC Energija
2010 : SC Elektrėnai
2011 : SC Elektrėnai
2012 : ESSM Energija Elektrėnai
2013 : SC Energija
2014 : Delovaja Rus Kaliningrad
2015 : Delovaja Rus Kaliningrad
2016 : SC Energija
2017 : SC Energija
2018 : SC Energija
2019 : SC Energija
2020 : Ei pelattu
2021 : Kaunas Hockey
Aitolahden koodeksi

Aitolahden koodeksi on 1600-luvulta peräisin oleva tekstikokoelma, joka on nimetty löytöpaikkansa eli pirkanmaalaisen Aitolahden pitäjän mukaan. Koodeksi löytyi erään navetan vintiltä vuonna 1922. Aitolahden koodeksi sisältää kuningas Kristofferin lain suomennoksen lisäksi erilaisia ruotsinkielisiä tekstejä. Suomennos on harkiten työstetty yhdistelmä sekä tukholmalaisen papin Martinus Olavin että Kalajoen kirkkoherra Ljungo Thomaen lainsuomennoksista. Tekijää ei tiedetä.
Aitolahden koodeksin lainsuomennoksen kirjoittaja ei ole jättänyt henkilöllisyydestään selvää merkkiä. Aiemmin on ounasteltu, että kirjoittaja saattaisi olla sääksmäkeläissyntyinen lainlukija Hartvig Speitz, koska hän on toisaalla maininnut laatineensa oman suomennoksen lakitekstistä. Tutkimus on kuitenkin osoittanut, että Speitzin osallisuudesta tekstin syntyyn ei ole selviä viitteitä eikä tekijää voi tunnistaa ja nimetä. Tutkimuksessa on hyödynnetty samanlaista todennäköisyysasteikkoa, jollaista myös keskusrikospoliisissa käytetään esimerkiksi tapauksissa, joissa pyritään saamaan selville tuntematon kirjoittaja. Asteikko ottaa kantaa siihen, miten suurella todennäköisyydellä kirjoittaja on se, jota kirjoittajaksi epäillään.
Verrattuna Bibliaan Aitolahden koodeksin lakikielen kirjoitus- ja kieliasu on vakiintumattomampaa. 1600-luvun lakikieli jäi uskonnollisen kielen kehityksestä jälkeen, sillä lakitekstit olivat lähinnä yksittäisten henkilöiden laatimia käännöksiä tai niiden kopioita. Sen sijaan Biblian taustalla oli kokonainen työryhmä, jonka jäsenet kiinnittivät huomiota erityisesti kieleen ja kirjoitusasuun.
Linkki Jyväskylä

| Linkki Jyväskylä ry |
| --- | --- |

Perustettu:  2006
Kotipaikka:  Jyväskylä
Jäsenlehti:  A href
Aiheesta muualla
Sivusto
Linkki Jyväskylä ry eli Linkki on Jyväskylän yliopiston tietojenkäsittelytieteen opiskelijoiden ainejärjestö. Muiden ainejärjestöjen tapaan se suorittaa jäsentensä edunvalvontaa, ylläpitää opiskelijayhteisöä sekä järjestää ammatti-, kulttuuri- sekä huvitapahtumia.
Yhdistys on perustettu vuonna 2006 tietotekniikan ainejärjestöksi. Koulutusohjelman nimi muutettiin vuonna 2024 tietojenkäsittelytieteeksi. Yhdistyksen jäseniä kutsutaan linkkareiksi. Linkin opiskelijahaalarit ovat sinimustat.
Aiheesta muualla

Linkin kotisivut
Lancasterin piirikunta (Virginia)

Lancasterin piirikunta (engl. Lancaster County) on Yhdysvaltojen Virginian osavaltiossa sijaitseva piirikunta. Sen väkiluku oli 10 603 vuonna 2019. Piirikunnan hallintokeskus on Lancasterin kunta. Piirikunta perustettiin vuonna 1651.
Aiheesta muualla

Kuvia tai muita tiedostoja aiheesta Lancasterin piirikunta (Virginia) Wikimedia Commonsissa
Linkkeriohjelma

Linkkeriohjelma (usein lyhyesti linkkeri) on ohjelmointiympäristön työkaluohjelma, joka kokoaa kääntäjän tuottamat objektitiedostot ajettavaksi tietokoneohjelmaksi tai kirjastoksi.
Havainne linkityksestä, jossa objektitiedostot ja staattiset kirjastot kootaan dynaamiseksi kirjastoksi tai ohjelmaksi.
Esimerkkejä linkkeriohjelmista on GNU-projektin ld, ja Googlen kehittämä gold, joka on liitetty GNU binutils -pakettiin ld.gold ohjelmaksi.
Linkkeriohjelma käyttää symboleita päättelyyn jakavatko moduulit (objektitiedostot, kirjastot, ohjelmatiedostot) muuttujia tai ohjelmakoodia. Symbolien nimeen vaikuttavat nimiavaruudet, tyyppi, nimi ja niin edelleen.
Aiheesta muualla

Symbol Processing (englanniksi)